Branden Grace in aksie tydens die Phoenix Ope. AP Photo/Matt York
Die syfer-drie-kompetisie is gisteraand in die Amerikaanse Meesters op Augusta gespeel. Dié vriendskaplike kompetisie is deur Matt Wallace gewen nadat hy die valbylstryd teen Sandy Lyle gewen het. Albei spelers het die kompetisie op -5 afgesluit. Branden Grace het -3 op sy telkaart ingevul.
Die hooftoernooi begin vandag met 87 spelers wat afslaan. Van die interessante groeperings sluit in dat Tiger Woods saam met Haotong Li en Jon Rahm speel. Rickie Fowler en Rory McIlroy sal mekaar geselskap hou terwyl Phil Mickelson, Justin Rose en Justin Thomas saam gegroepeer is.
Die eerste spelers slaan vandag om 14:30 Suid-Afrikaanse tyd af en die laaste spelers om 20:00.
Suid-Afrika se Nasionale Swemkampioenskap het gister in Durban sy derde dag beleef. Ses kwalifiseringstye vir die wêreldkampioenskap in Suid-Korea is oor die eerste twee dae behaal. Gister het Erin Gallagher en Chad le Clos weer gekwalifiseer en dié keer was dit in die 100m-borsslag. Dit was Le Clos se vierde goue medalje van die byeenkoms. Die ander swemmer wat gister gekwalifiseer het, is Ayrton Sweeney wat die 400 m- individuele wisselslag in 4:17.67 gewen het.
Die byeenkoms word vandag by Kingspark in Durban voortgesit.
Twee wedstryde was gister in die plaaslike T20-reeks gespeel.
Highveld Lions klop die Dolphins met 18 lopies.
Titans wen met sewe paaltjies teen die Cape Cobras.
Drie wedstryde word môre gespeel.
Cape Cobras 18:00 Warriors
Titans 18:00 Dolphins
Highveld Lions 18:00 Knights
Een wedstryd is gister in die Indiese Premierliga gespeel.
Die Mumbai Indians het ŉ oorwinning van drie paaltjies met die laaste bal teen die Kings XI Punjab behaal.
Vandag speel die Rajasthan Royals om 16:30 teen die Chennai Super Kings.
Die Stormers, Bulls, Sharks en Lions se helde spog met hul nuwe truie. Foto: Twitter.
Ses wedstryde word die naweek gespeel en al vier Suid-Afrikaanse spanne is in aksie.
Crusaders 09:35 Highlanders
Rebels 11:45 Stormers (Steven Kitshoff sal as kaptein van die Stormers op die veld draf)
Chiefs 09:35 Blues
Brumbies 11:45 Lions (Rasta Rasivhenge is in beheer)
Sharks 15:05 Jaguares (Nick Briant van Nieu-Seeland is die skeidsregter)
Bulls 17:15 Reds (Glen Jackson, ook ŉ Nieu-Seelander, sal die fluitjie hanteer)
Die Bulls het agt veranderinge en een skuif gemaak aan hul span. Warrick Gelant, Jesse Kriel, Handré Pollard, Ivan van Zyl, Marco van Staden en RG Snyman is in die beginspan. Duane Vermeulen kry ŉ ruskans.
Die agtste been van die Wêreldreeks begin Saterdag in Singapoer. Suid-Afrika bevind hom saam met verlede week se kampioene, Fidji, in groep A.
Groep A: Fidji, Suid-Afrika, Skotland en Kanada
Groep B: Frankryk, Argentinië, Australië en Hongkong
Groep C: VSA, Engeland, Kenia en Wallis
Groep D: Samoa, Nieu-Seeland, Japan en Spanje
Albei Suid-Afrikaanse spanne is dié naweek in aksie.
Kings 19:35 Ospreys
Cheetahs 19:35 Dragons
Argieffoto: AP Photo/Luca Bruno
Die Chinese Formule Een Grand Prix word dié naweek gejaag. Die eerste oefenrondes vind môre plaas en die kwalifisering vir die wegtrekrooster sal Saterdag afgehandel word. Die hoofwedren begin Sondag om 08:10 Suid-Afrikaanse tyd.
In die Moto GP-Reeks word die Amerikaanse Moto-GP Sondag in Austin gejaag. Tydens die vorige wedren in Rio het Marc Márquez op sy Repsol Honda byna tien sekondes voor Valentino Rossi oor die eindstreep gejaag.
In UEFA se kampioeneliga is die laaste twee eerstebeen kwarteindstryde afgehandel.
Ajax 1 – 1 Juventus
In die plaalike Premier-liga is een wedstryd gister gespeel.
Orlando Pirates 2 – 0 Black Leopards